sagorsarker/bangla-wikipedia huggingface dataset:
এফিড্রা অ্যালকালেয়ড

এফিড্রা অ্যালকালেয়ড () এক ধরনের অ্যালকালেয়ড বা উপক্ষার যা এফিড্রা গোত্রের উদ্ভিদ থেকে পাওয়া যায়। এফিড্রিন, সিউডো এফিড্রিন ইত্যাদি এফিড্রা অ্যালকালেয়ড। এফিড্রা গোত্রের কয়েকটি উদ্ভিদ হল এফিড্রা সিনহিয়া, এফিড্রা ইনটারমেডিকা, এফিড্রা ইকুইসেনটিনা,ইফেড্রা নেব্রডেনসিস,ইফেড্রা ডিসটাকিয়া।
এফিড্রিন একটি এফিড্রা অ্যালকালেয়ড যা প্রাণী হরমন অ্যাড্রেনালিন এর সাথে খুবই সম্পর্কিত। এটি হৃদ যন্ত্রের উপর কাজ করে, এর কার্যকারীতা বাড়ায়। ফলে রক্তচাপ বাড়ে।পাশাপাশি, এটি চোখ ও শ্বাসনালি প্রদাহ ও শ্বাসনালি সংকান্ত্র হাপানী রোগের চিকিৎসায় ব্যবহার করা হয়।
এফিড্রিন ও অ্যাড্রেনালিন যদিও হৃৎপিণ্ড ও রক্তচাপের উপর অনুরূপ ধরনের কাজ করে তারপরও তাদের মধ্যে কিছু পার্থক্য রয়েছে। এফিড্রিনের উৎস হল এফিড্রিন প্রধানত উদ্ভিদ থেকে পাওয়া যায়। কিন্তু অ্যাড্রেনালিন একটি প্রাণী হরমন। এফিড্রিন ও অ্যাড্রেনালিনের মধ্যে তুলনামূলক ভাবে ইফেড্রিনের শক্তিমাত্রা কম অর্থাৎ ইফেড্রিন কম শক্তিশালী। অ্যাড্রেনালিন এফিড্রিনের চেয়ে অধিক শক্তিশালী। জৈবরাসায়নিক বিক্রিয়ায় (বায়োসিন্থেসিস) প্রস্তুতির দিক অনুযায়ী এফিড্রিন ফিনাইল ইথারের সাধিত পদ বা জাতক। অন্যথায় অ্যাড্রেনালিন হয় অ্যামিনো ইথানলের সাধিত পদবা জাতক।
1. K.G. Ramawat, J.M. Merillon (eds.), Natural Products, Springer-Verlag Berlin Heidelberg 2013, p 909 DOI 10.1007/978-3-642-22144-6_29
দিব্যা ভারতী

দিব্যা ওম প্রকাশ ভারতী, এছাড়াও দিব্যা ভারতী নামে পরিচিত (, Telugu:దివ్య భారతి), (ফেব্রুয়ারি ২৫, ১৯৭৪-এপ্রিল ৫, ১৯৯৩) ছিলেন একজন ভারতীয় চলচ্চিত্র অভিনেত্রী, যিনি ১৯৯০-এর দশকের প্রথম দিকে বাণিজ্যিকভাবে সফল হিন্দি এবং তেলুগু চলচ্চিত্রে অভিনয় করেছেন।
১৯৯০ সালে তেলুগু "বব্বিলি রাজা" চলচ্চিত্রে অভিনয়ের মাধ্যমে তার চলচ্চিত্র কর্মজীবন শুরু হয়। এরপর ১৯৯২ সালে "বিশ্বআত্মা" চলচ্চিত্রে অভিনয়ের মাধ্যমে হিন্দি চলচ্চিত্রে অভিনয় শুরু করেন। ভারতী "শোলা অর শবনম" (১৯৯২) এবং "দিওয়ানা" (১৯৯২) চলচ্চিত্রের মাধ্যমে বাণিজ্যিক সাফল্য লাভ করেন, এবং যার জন্যে শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন। ১৯৯২ এবং ১৯৯৩-এর প্রথমার্ধে তিনি ১৪টি হিন্দি চলচ্চিত্রে অভিনয় করেন, যা আজ পর্যন্ত বলিউডে অভিষেক হিসেবে তার রেকর্ড হয়ে আছে।
ভারতীর মাত্র ১৯ বছর বয়সে এপ্রিল ৫, ১৯৯৩ সালে, ভারসোভা, মুম্বই তার ৫ তলা অ্যাপার্টমেন্ট থেকে নিচে পড়ে মৃত্যুবরণ করেন। প্রত্যক্ষদর্শীরা জানান তিনি মূলত ভারসাম্য হারানোর ফলে ব্যালকনি থেকে নিচে পড়ে যান। তবে তার এই আকস্মিক মৃত্যু, দুর্ঘটনাজনিত না হত্যাকাণ্ড তা অস্পষ্ট রয়ে গেছে।
ভারতী ১৯৭৪ সালে ভারতের মুম্বইয়ে জন্ম নেন। তার বাবা ওম প্রকাশ ভারতী একজন বীমা কর্মকর্তা এবং মা মীতা ভারতী, যিনি তার বাবার দ্বিতীয় স্ত্রী ছিলেন। তার কুনাল নামে নামে একটি ছোট ভাই এবং বাবার প্রথম ঘরের দুই জন ভাইবোন ছিলো। তিনি সুদ্ধভাবে হিন্দি, ইংরেজি এবং মারাঠি বলতে পারতেন। ছোটবেলায় তিনি তার ছটফটে ব্যক্তিত্ব এবং আহ্লাদী চেহারার জন্য পরিচিত ছিলেন। তিনি অভিনেত্রী কাইনাত অরোরার দ্বিতীয় পিসতুত বোন ছিলেন।
ভারতী জুহু, মুম্বাইয়ে মানিকজী কুপার উচ্চ বিদ্যালয়ে পড়াশোনা করেন, যেখানে একই সময়ে অভিনেতা ও পরিচালক ফারহান আখতার উপস্থিত ছিলেন। তিনি একজন সাধারণ ছাত্রী হিসেবে অভিনয়ে অনুগমনের পূর্বে নবম শ্রেণী পর্যন্ত পড়াশোনা সম্পন্ন করেন।
পে-মা-গ্সাং-স্ঙ্গাগ্স-ব্স্তান-'দ্জিন

পে-মা-গ্সাং-স্ঙ্গাগ্স-ব্স্তান-'দ্জিন () (১৭৩১-১৮০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
পে-মা-গ্সাং-স্ঙ্গাগ্স-ব্স্তান-'দ্জিন ১৭৩১ খ্রিষ্টাব্দে তিব্বতের রুদাম নামক স্থানে জন্মগ্রহণ করেন। তার পিতার নাম ছিল ব্সাম-'ফেল ()। 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে নাম-ম্খা'-'ওদ-গ্সাল () নামক র্দ্জোগ্স-ছেন বৌদ্ধবিহারের দ্বিতীয় প্রধানের পুনর্জন্ম রূপে চিহ্নিত করে এই বিহারে নিয়ে যান। 'গ্যুর-মেদ-ল্হুন-গ্রুব-র্দো-র্জে () নামক বৌদ্ধ ভিক্ষু তাকে শ্রমণের শপথ প্রদান করেন। পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামা, স্মিন-গ্লিং-র্গ্যাল-স্রাস-রিন-ছেন-র্নাম-র্গ্যাল (), ল্হো-ব্রাগ-থুগ্স-স্রাস-ম্ছোগ-গ্রুব-দ্পাল-'বার (), বার-ব্লা-ব্ক্রা-শিস-র্গ্যা-ম্ত্শো () প্রভৃতি বৌদ্ধরা তার শিক্ষুক ছিলেন। তিনি একজন মিতবাক ভিক্ষুক ছিলেন যিনি বৌদ্ধ আচার অনুষ্ঠানে অংশগ্রহণ করতে চাইতেন না, সেই কারণে তিনি ব্লা-গ্লেন-মা () বা অপদার্থ লামা নামে পরিচিত হন, কিন্তু তার জীবনকালেই র্দ্জোগ্স-ছেন বৌদ্ধবিহারের সমৃদ্ধি সর্বোচ্চ পর্যায়ে পৌছায়, যার জন্য তার রহস্যময়তা অনেকাংশে দায়ী বলে মনে করা হয়।
সোনো আর্সেনিক ফিল্টার

পানি থেকে মাত্রাতিরিক্ত আর্সেনিক দূর করার কাজে সোনো আর্সেনিক ফিল্টার ব্যবহার করা হয়। সোনো ফিল্টার অত্যন্ত সাফল্যের সাথে পানিতে থাকা আর্সেনিকের মাত্রা কমিয়ে মানবদেহের জন্য গ্রহণযোগ্য মাত্রায় নামিয়ে আনতে পারে। ২০০৬ সালে অধ্যাপক আবুল হুসসাম সোনো ফিল্টার আবিষ্কার করেন। অধ্যাপক হুসসাম একজন বাংলাদেশী ও তিনি যুক্তরাষ্ট্রের ভার্জিনিয়াস্থ জর্জ মেসন বিশ্ববিদ্যালয়ে রসায়ন বিদ্যার শিক্ষক হিসেবে কর্মরত রয়েছেন।
অধ্যাপক হুসসাম তাঁর নিজ মাতৃভূমি বাংলাদেশের বিশেষ করে বাংলাদেশের উত্তারঞ্চলে আর্সেনিক আক্রান্ত রোগীদের আর্থ-সামাজিক অবস্থা বিবেচনা করে এই ফিল্টারটি তৈরি করেন। এ লক্ষ্যে তিনি এমন একটি সস্তা ও সহজলভ্য সমাধান খুঁজে বের করেন যা প্রচলিত আর্সেনিক মুক্ত করার ব্যয়বহুল ও দুষ্প্রাপ্য পদ্ধতির ধারণাকে আমূল পাল্টে দেয়। সোনো ফিল্টার মূলত ভূগর্ভস্থ মাত্রাতিরিক্ত আর্সেনিকযুক্ত পানিকে আর্সেনিক মুক্ত করার কাজে ব্যবহার করা হলেও এই ফিলটার পানি থেকে মাত্রাতিরিক্ত লৌহ, ম্যাঙ্গানিজ ও বিভিন্ন ধরনের ট্রানজিশন মেটাল আয়নও দূর করে।
অধ্যাপক আবুল হুসসাম পানিকে আর্সেনিক মুক্ত করার কাজে বেশ কয়েক বছর গবেষণার পর ও প্রায় ১০০ এরও বেশি প্রোটোটাইপ তৈরি করার পর সোনো ফিল্টার তৈরি করতে সক্ষম হন।
সোনো ফিল্টারের প্রধান অংশ হল পানি থেকে আর্সেনিক পৃথকীকরণে সক্ষম একটি আয়রন ছাঁকনি। এই ছাঁকনিটি অনেকটা চুম্বকের মত কাজ করে পানির আর্সেনিকের সাথে ছাঁকনিতে থাকা লোহার সাথে রাসায়নিক বন্ড গঠন করে। এই ছাঁকনিটির ভর প্রায় ২০ পাউন্ড। এছাড়াও সোনো ফিল্টারে কাঠকয়লা, বালি ও ইটের খোয়া ব্যবহার করা হয়।
অধ্যাপক হুসসাম তাঁর অবদানের স্বীকৃতি স্বরূপ বেশ কয়েকটি জাতীয় ও আন্তর্জাতিক পুরস্কার লাভ করেন। ন্যাশনাল একাডেমি অফ ইঞ্জিনিয়ারিং থেকে ২০০৭ সালে গ্রেইঙ্গার চ্যালেঞ্জ পুরস্কার পান। এই পুরস্কারের আর্থিক মুল্যমান প্রায় ১ মিলিয়ন মার্কিন ডলার। হুসসাম তাঁর পুরস্কারের প্রায় ৭০ শতাংশ দরিদ্র ও অভাবী জনগোষ্ঠীর মাঝে সোনো বিতরণের কাজে ব্যয় করার পরিকল্পনা করেন। সোনো ফিল্টার আবিষ্কারের জন্য ন্যাশনাল একাডেমি অফ ইঞ্জিনিয়ারিং পুরস্কার ছাড়াও আবুল হুসসাম আরও যেসব পুরস্কার লাভ করেন সেগুলো হল
খতিব

খতিব (Arabic خطيب "khaṭīb") খুতবা প্রদানকারীকে বলা হয়ে থাকে। জুমা ও দুই ঈদের নামাজের সময় খুতবা পড়া হয়।
সাধারণত ইমাম খতিবের দায়িত্ব পালন করেন। তবে এই দুটি পদ দুজন ভিন্ন ব্যক্তি পালন করতে পারে। খতিবের খুতবা সহিহ হওয়ার জন্য আলাদা কোনো যোগ্যতা প্রয়োজন হয় না। তবে খতিবকে প্রাপ্তবয়স্ক পুরুষ হতে হবে ও অজু অবস্থায় থাকতে হবে। কিন্তু যেহেতু খুতবায় ইসলামিক ও সমকালীন বিভিন্ন বিষয় নিয়ে আলোচনা করা হয়, সুতরাং খতিবের জ্ঞানী-গুণী হওয়াই বাঞ্ছনীয়। একজন খতিব হবেন সেই এলাকার মানুষের ধর্মীয় বিষয়ের দিকনির্দেশনা দানকারী এবং দৈনন্দিন জীবনে উদ্ভূত বিভিন্ন সমস্যার ধর্মভিত্তিক সমাধা প্রদানকারী। এ বিবেচনায় মসজিদগুলোতে সাধারণত ইসলামি শরিয়াহ বিষয়ে পারদর্শী আলেমদেরই খতিব হিসেবে নিয়োগ দেয়া হয়ে থাকে।
খুতবা

খুতবা বা খুৎবা (Arabic: خطبة "khuṭbah", ) হল মসজিদে মুসল্লিদের সামনে প্রদত্ত ধর্মীয় বক্তৃতা যা সার্বভৌম শাসকের অধীনতা স্বরূপ তাঁর নামে প্রকাশ্যে ধর্মউপদেশ পাঠ। জুমার নামাজ ও দুই ঈদের নামাজে খুতবা পড়া হয়। খুতবা প্রদানকারী ব্যক্তিকে বলা হয় খতিব। সাধারণত খুতবা আরবি ভাষায় প্রদান করা হয়। তবে কিছু স্থানে স্থানীয় ভাষায় খুতবা দেয়ার প্রচলন রয়েছে। পূর্বে শাসকের সার্বভৌমত্বের প্রকাশ হিসেবে খুতবায় তার নাম উচ্চারণ করা হত।
ইজতিহাদ

ইজতিহাদ ( "") একটি ইসলামি পরিভাষা। ইসলামের বিভিন্ন বিষয়ে ওলামাদের গবেষণাকে ইজতিহাদ বলা হয়। ইসলামি আইনে সিদ্ধান্ত গ্রহণ প্রক্রিয়ায় ইজতিহাদের প্রয়োগ গুরুত্বপূর্ণ ভূমিকা পালন করেন। ইজতিহাদে সক্ষম ব্যক্তিকে মুজতাহিদ বলা হয়। মুজতাহিদ ব্যতীত অন্য ব্যক্তিদের তাকলিদ গ্রহণযোগ্য নয়। কুরআন, হাদিস ও অন্যান্য গবেষণালব্ধ জ্ঞান ব্যবহার করে মুজতাহিদ তার মতামত দিয়ে থাকেন। কুরআন ও হাদিসে সরাসরি উল্লেখ নেই এমন বহু আইন ইজতিহাদের মাধ্যমে নির্ধারিত হয়েছে।
শাইখ মুহাম্মদ বিন উছাইমীন (রহ.) বলেন:
ইজতিহাদের কিছু শর্ত আছে। যেমন:
শাহ ওয়ালিউল্লাহ দেহলভী স্বীয় গ্রন্থ ‘হুজ্জাতুল্লাহিল বালিগাহ’তে এবং কাজী সানাউল্লাহ পানিপতি তাঁর তাফসীরে মাযহারীতে বলেন, যে সকল ব্যক্তির ইজতিহাদ করার ক্ষমতা রয়েছে, তাদের জন্য কোন ব্যক্তি বা মাজহাবের তাকলিদ করা জায়েজ হবে না।
শাহ ওয়ালীউল্লাহ বলেন,
সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন :
আল-কাকা ইবনে আমর আত-তামিমি

আল কাকা ইবনে আমর আত তামিমি () ছিলেন বনু তামিম গোত্রের ব্যক্তি| আহনাফ ইবনে কায়েসের সময়ে তিনি মুসলমান হন। ইয়ারমুকের যুদ্ধ এবং কাদিসিয়ার যুদ্ধে খালিদ বিন ওয়ালিদের নেতৃত্বে রাশিদুন সেনাবাহিনীর সেনাদলগুলোর একটির সেনাপ্রধান হিসেবে তিনি দায়িত্ব পালন করেন এবং দুটোতেই বিজয় অর্জন করেন। খলিফা থাকাকালে আবু বকর তাকে একবার একহাজার সৈন্যের সমতুল্য বলে প্রশংসা করেছিলেন। তাই তার পরবর্তী খলিফা উমর তাকে কাদিসিয়ার যুদ্ধে খালিদ বিন ওয়ালিদকে সাহায্য করার জন্য কিছু সংখ্যক দেহরক্ষীসহ পাঠান।
আইপিভি৪

ইন্টারনেট প্রটোকল ভার্সন ৪ (আইপিভি৪) হল ইন্টারনেট প্রটোকল বা আইপির চতুর্থ সংস্করণ এবং এটিই ইন্টারনেটের বেশিরভাগ যোগাযোগে ব্যবহৃত হয়। অন্য একটি উন্নত সংস্করণ আইপিভি৬, বানানো হয়েছে এবং বিভিন্ন পর্যায়ে বাস্তবায়নে রয়েছে। আইপিভি৪ বর্ণনা করা হয়েছে আইইটিএফ প্রকাশনা আরএফসি ৭৯১ (সেপ্টেম্বর ১৯৮১) যা আগের আরএফসি ৭৬০ (১৯৮০) কে প্রতিস্থাপিত করেছে।
এটি হল একটি যোগাযোগবিহীন প্রটোকল প্যাকেট-সুইচড নেটওয়ার্কে ব্যবহারের জন্য। এটি সর্বোত্তম চেষ্টায় বিতরণের মডেলে কাজ করে। যাতে এটি বিতরন করার কোন নিশ্চয়তা দেয় না, এমনকি কোন সঠিক ধাপের নিশ্চয়তা বা প্রতিলিপির বিতরণকে এড়িয়ে যায় না। এই বৈশিষ্ট্য যাতে ডাটার শুদ্ধতা, ঠিক করা হয় উপরের স্তরের পরিবহন প্রটোকল যেমন ট্রান্সমিশন কন্ট্রোল প্রটোকল (টিসিপি) দিয়ে।
আইপিভি৪ ৩২-বিট ঠিকানা ব্যবহার করে যা ঠিকানা স্থানকে সীমিত করে ৪ ২৯৪ ৯৬৭ ২৯৬ ঠিকানা।
একটি আইপি প্যাকেটে হেডার এবং ডাটা বিভাগ থাকে। একটি আইপি প্যাকেটে ডাটা চেকসাম বা কোন ফুটার থাকে না ডাটা বিভাগের পরে।
সাধারনত সংযোগ স্তরে আইপি প্যাকেট থাকে ফ্রেম আকারে সিআরসি ফুটার সহকারে। এই সিআরসি ফুটার বেশিরভাগ ভুল ধরে এবং সাধারণত এন্ড-টু-এন্ড টিসিপি স্তরে চেকসামগুলো অন্যান্য ভুলগুলো চিহ্নিত করে।
মুর্তজা খান

মুর্তজা খান (জন্ম: ১০ই অক্টোবর, ১৮৯৯) রাধনপুর রাজ্যে বাবি রাজবংশের দশম নবাব ছিলেন।
মুর্তজা খান ১৮৯৯ খ্রিষ্টাব্দের ১০ই অক্টোবর রাধনপুর রাজ্যে জন্মগ্রহণ করেন। তার পিতার নাম ছিল জোরাওয়ার খান। তিনি রাধনপুর উচ্চ বিদ্যালয় এবং রাজকোটে অবস্থিত রাজকুমার কলেজে শিক্ষালাভ করেন। ১৯২৫ খ্রিষ্টাব্দের অক্টোবর মাসে তিনি পালনপুর রাজ্যের নবাব তালে মহম্মদ খানের জ্যেষ্ঠা কন্যা উমরাও বিবি সাহিবাকে বিবাহ করেন। ১৯২৯ খ্রিষ্টাব্দের ১২ই ডিসেম্বর তিনি রাধনপুর রাজ্যের নবম নবাব মহম্মদ জালালউদ্দীন খানের একমাত্র কন্যা মনভের বখতে সাহিবাকে বিবাহ করেন। ১৯৩৬ খ্রিষ্টাব্দের ৪ঠা ডিসেম্বর মহম্মদ জালালউদ্দীন খানের মৃত্যু হলে তিনি রাধনপুর রাজ্যের সিংহাসনে আরোহণ করেন। ১৯৪৮ খ্রিষ্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করলে তার নবাব পদের বিলুপ্তি ঘটে।
রাধনপুর রাজ্য

রাধনপুর (গুজরাতি: રાધનપુર) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দের ১০ই জুন এই রাজ্যকে ভারতে অন্তর্ভুক্ত করা হয়।
রাধনপুরের ফৌজদার বাবি রাজবংশের প্রথম জওয়ান মর্দ খান ১৭২৯ খ্রিষ্টাব্দে নবাব উপাধি ধারণ করেছিলেন, কিন্তু এই অঞ্চলের প্রকৃত স্বাধীন নবাব হিসেবে তার পুত্র দ্বিতীয় জওয়ান মর্দ খান প্রথম এই রাজ্য শাসন করেন। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিষ্টাব্দের ৩০শে মার্চ তাকে ক্ষতিপূরণ হিসেবে মারাঠারা পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করলে রাধনপুরকে কেন্দ্র করে তিনি স্বাধীন রাজ্য গঠন করেন। তার পৌত্র [[প্রথম মহম্মদ শের খান ১৮১৩ খ্রিস্টাব্দের ১৬ই ডিসেম্বর ব্রিটিশদের সঙ্গে সন্ধিচুক্তি করে তাঁর রাজ্যকে ব্রিটিশ রক্ষাধীন রাজ্যে পরিণত করেন। নবাব [[মহম্মদ জোরাওয়ার শের খান]] ও [[মহম্মদ বিসমিল্লাহ খান|মহম্মদ বিসমিল্লাহ খানের]] রাজত্বকালে রাজ্যে আধুনিক শিক্ষাব্যবস্থা, বিচারব্যবস্থা, স্বাস্থ্যকেন্দ্র ও সেচব্যবস্থার উন্নতি সাধিত হয়। রাজ্যের অষ্টম নবাব [[দ্বিতীয় মহম্মদ শের খান]] নাবালক অবস্থায় সিংহাসনলাভ করলে ১৮৯৫ খ্রিস্টাব্দ থেকে ১৯০৭ খ্রিস্টাব্দ পর্যন্ত ডব্লিউ. বীল, ম্যালকম থমাস লাইড, জর্জ ব্রুডরিক ও'ডোনেল, ফ্রেডরিক উইলিয়াম ওডহাইস এবং নর্মান সিনক্লেয়ার কগহিল প্রভৃতি ব্রিটিশ আধিকারিকেরা রাজপ্রতিনিধি রূপে রাজ্যশাসন করেন। তাঁর আমলে রাজ্যে বিনামূল্যে শিক্ষাব্যবস্থার প্রচলন হয়। পরবর্তী নবাব [[মহম্মদ জালালউদ্দীন খান|মহম্মদ জালালউদ্দীন খানের]] রাজত্বকালে অভ্যন্তরীণ করপ্রদান ব্যবস্থাকে বাতিল করা হয়। রাজ্যের অন্তিম নবাব [[মুর্তজা খান]] ১৯৪৮ খ্রিস্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিস্টাব্দের ২৮শে ডিসেম্বর [[ভারত সরকার]] [[ভারতীয় সংবিধান|সংবিধান]] সংশোধন করলে রাজ্যের নবাব পদের বিলুপ্তি ঘটে।
রাধনপুর রাজ্যের নবাবরা [[বাবি রাজবংশ|বাবি রাজবংশের]] একটি প্রশাখার অন্তর্গত। পরিবারগত দিক থেকে তাঁরা [[জুনাগড় রাজ্য|জুনাগড়]] ও [[বালাসিনোর রাজ্য|বালাসিনোর রাজ্যের]] নবাবদের সঙ্গে সম্পর্কযুক্ত। এই রাজ্যের নবাবদের তালিকা নিম্নে প্রদত্ত হল-
[[বিষয়শ্রেণী:কাথিয়াওয়াড় এজেন্সি]]
[[বিষয়শ্রেণী:পশতুন রাজবংশ]]
[[বিষয়শ্রেণী:বোম্বে প্রেসিডেন্সি]]
[[বিষয়শ্রেণী:গুজরাতের দেশীয় রাজ্য]]
[[বিষয়শ্রেণী:১৭৫৩-এ ভারতে প্রতিষ্ঠিত]]
[[বিষয়শ্রেণী:ভারতের দেশীয় রাজ্য]]
[[বিষয়শ্রেণী:পাটন জেলা]]
[[বিষয়শ্রেণী:১৯৪৮-এ ভারতে বিলুপ্ত]]
মার্শাল ম্যাকলুহান

হার্বার্ট মার্শাল ম্যাকলুহান, (জন্ম: ২১ জুলাই, ১৯১১ - মৃত্যু: ৩১ ডিসেম্বর, ১৯৮০) ইংরেজি সাহিত্যে কানাডীয় অধ্যাপক ও দার্শনিক ছিলেন। পরবর্তীকালে মার্শাল ম্যাকলুহান প্রচারমাধ্যমের দিকে ঝুঁকে পড়েন। প্রচারমাধ্যমের মাধ্যমে সমাজের প্রভাব বিষয়ে তার সম্যক আগ্রহ ছিল। তাকে `বিশ্বগ্রাম ধারণার জনক বা প্রবর্তক' হিসেবে আখ্যায়িত করা হয়ে থাকে।
বিজ্ঞাপন ও টেলিভিশন শিল্পে তিনি বেশকিছু বিষয়ে ব্যবহারিক প্রয়োগ নিয়ে কাজ করে গেছেন। 'আন্ডারস্ট্যান্ডিং মিডিয়া: দি এক্সটেনশনস অব ম্যান' তাঁর অন্যতম সেরা গ্রন্থ।
প্রচারমাধ্যমকে বার্তাবাহক ও বিশ্বগ্রাম হিসেবে পরিচিত করে জনপ্রিয় হয়েছেন তিনি। ১৯৬০-এর দশকের শেষদিক পর্যন্ত প্রচারমাধ্যম থেকে দূরে থাকলেও ১৯৭০-এর দশকের শুরুতে এতে প্রভাববিস্তার করতে শুরু করেন। তাঁর মৃত্যু পরবর্তী বছরগুলোয় শিক্ষাঙ্গনে বিতর্কিত ব্যক্তিত্ব হিসেবে আলোচনা অব্যাহত রয়েছে। ইন্টারনেট ব্যবস্থা প্রবর্তনের পর তাঁর কার্যাবলী ও দৃষ্টিভঙ্গী পুনরায় আগ্রহের কেন্দ্রবিন্দুতে পরিণত হয়।
ম্যাকলুহানের "দ্য গুটেনবার্গ গ্যালাক্সি: দ্য মেকিং অব টাইপোগ্রাফিক ম্যান" (১৯৬২) মূলতঃ মুদ্রণের ইতিহাস ও সমাজে এর প্রভাব সম্পর্কিত গ্রন্থ। এ গ্রন্থে ম্যাকলুহান দেখিয়েছেন যে কীভাবে বর্ণলিখন, মুদ্রণ শিল্প ও পরবর্তীকালে গণমাধ্যমে চিন্তাধারার প্রতিফলন ঘটে যা পরবর্তীতে সামাজিক সংগঠনে প্রভাববিস্তার করে।
গ্রন্থে তার জীবন দর্শন নিম্নরূপ:-
"আন্ডারস্ট্যান্ডিং মিডিয়া: দি এক্সটেনশনস অব ম্যান" প্রচারমাধ্যমের প্রতিক্রিয়া বিষয়ক পথিকৃৎ শিক্ষা। এ গ্রন্থে প্রচারমাধ্যমের প্রভাবে তাদের কর্মসূচী গুরুত্বপূর্ণ দিকে ধাবিত হবার কথা তুলে ধরা হয়। কীভাবে বিভিন্ন মাধ্যম সমাজে প্রভাববিস্তার করে তারই চেষ্টা সম্পর্কে বুঝানো হয়েছে এখানে। ম্যাকলুহানের মতে প্রচারমাধ্যম ভূমিকা রাখছে। এটি শুধুমাত্র তথ্য সরবরাহ করেই ক্ষান্ত হয় না বরং প্রচারমাধ্যম নিজেই অন্যতম চরিত্র। ম্যাকলুহান এ গ্রন্থে লিখেছেন যে, একটি প্রজ্জ্বলিত বাল্ব তার স্বকীয় উজ্জ্বলতার মাধ্যমে পরিবেশ সৃষ্টিতে সক্ষম।
গ্রন্থের অন্যতম প্রসিদ্ধ বাক্য হচ্ছে - দ্য মিডিয়াম ইজ দ্য ম্যাসেজ। (প্রচারমাধ্যমই বার্তা) এটি একটি ধারণা যা একটি প্রচারমাধ্যম যেমন টেলিভিশন প্রকৃতপক্ষে বিভিন্ন তথ্য প্রদানের মাধ্যম হিসেবে দেখা ও অনুধাবনের মাধ্যমে প্রভাববিস্তার ঘটায়।
দ্য মিডিয়াম ইজ দ্য ম্যাসেজ: অ্যান ইনভেনটরি অব ইফেক্টস (১৯৬৭) গ্রন্থটি ব্যাপকভাবে পাঠক কর্তৃক সমাদৃত হয়। বিশ্বব্যাপী প্রায় এক মিলিয়ন কপি বিক্রয় হয়।
২০১৪ বাংলাদেশ চ্যাম্পিয়নশিপ লিগ

২০১৪ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে প্রিমিয়ার ব্যাংক বাংলাদেশ চ্যাম্পিয়নশিপ লিগ নামে পরিচিত) ২৬ ফেব্রুয়ারি ২০১৪ তারিখে শুরু হয়। যেখানে ৭টি দল হোম ও এওয়ে পদ্ধতিতে একে-অপরের সঙ্গে খেলে। রহমতগঞ্জ এমএফএস প্রতিযোগিতায় চ্যাম্পিয়ন হয়।
নিম্নলিখিত ৭টি ক্লাব ২০১৪ মৌসুমের সময় বাংলাদেশ চ্যাম্পিয়নশিপ লিগে অংশ নেন।
এই মৌসুমে মোট ৩টি মাঠ খেলার জন্য বাফুফে নির্বাচিত করে। মাঠগুলি হল-
তবে মানিকগঞ্জে কোন খেলা অনুষ্ঠিত হয়নি।
বাংলাদেশ চ্যাম্পিয়নশিপ লিগ

বাংলাদেশ চ্যাম্পিয়নশিপ লিগ (বিসিএল) বাংলাদেশে অনুষ্ঠিত নিয়মিত পেশাদার ফুটবল লিগ এবং বাংলাদেশে পেশাদার ফুটবল লিগের দ্বিতীয় স্তর। বাংলাদেশের ফুটবল লিগসমূহের স্তরবিন্যাসে বাংলাদেশ প্রিমিয়ার লিগ (বিপিএল)-এর পরে এই লিগের অবস্থান। প্রিমিয়ার লিগের মত এই লিগও বাংলাদেশ ফুটবল ফেডারেশন (বাফুফে)-এর পেশাদার লিগ কমিটি দ্বারা পরিচালিত হয়ে থাকে। বাংলাদেশে পেশাদার ফুটবলের পরিধি বৃদ্ধি, কাঠামো উন্নয়ন ও নতুন নতুন ক্লাবকে পেশাদার ফুটবল দল গঠনে আগ্রহী করার লক্ষ্যে বাফুফে ২০১২ সালে এই লিগ চালু করা হয়েছিল।
বাংলাদেশ ফুটবল ফেডারেশন (বাফুফে) ২০০৭ সালে দেশের প্রথম পেশাদার ফুটবল লিগ চালু করে। ২০০৭-২০১০ পর্যন্ত দেশের একমাত্র পেশাদার লিগে অবনমনের নিয়ম না থাকায় নতুন ক্লাবের আগমন হচ্ছিল না; লিগটির মান নিম্নমুখী হচ্ছিল। এ পরিস্থিতিতে ২০১১ সালে পেশাদার ফুটবল লিগের দ্বিতীয় স্তর আয়োজনের সিদ্ধান্ত নেয় বাফুফে। ফলাফল সরূপ মার্চ, ২০১২ হতে প্রিমিয়ার লিগের সাথে সাত দল নিয়ে ২য় স্তরের এই পেশাদার লিগ প্রথম বারের মত চালু করা হয়। কক্স সিটি স্পোর্টিং ক্লাব প্রথম মৌসুমে চ্যাম্পিয়ন হয়। বাফুফের অন্তর্ভুক্তিমুলক নীতির কারণে পরবর্তী মৌসুম গুলিতে দলের সংখ্যা বাড়তে থাকে। সর্বশেষ ২০১৮-১৯ মৌসুমে এগারোটি দল অংশগ্রহণ করে।
২০১২ মৌসুমে শুধু চ্যাম্পিয়ন দলকে বিপিএল-এ উন্নীত হওয়ার সুযোগ রাখা হয়, পরবর্তী মৌসুম হতে চ্যাম্পিয়ন ও রানার্স-আপ দলকে বিপিএল-এ উন্নীত হওয়ার নিয়ম করা হয়। ২০১২ ও ২০১৫ মৌসুমে কোন দল অবনমিত হয়নি, বাদবাকী মৌসুমগুলিতে পয়েন্ট তালিকার সর্বশেষ এক বা দুই দলকে নিচের স্তরের লিগে অবনমনের নিয়ম চালু রয়েছে। বাফুফে-এর অন্তর্ভুক্তিমুলক নীতির কারণে অংশগ্রহণকারী দলের সংখ্যা এখনো নির্দিষ্ট নয়। মৌসুমভেদে ২০১৯ পর্যন্ত বিসিএল-এ অংশগ্রহণকারী দলের সংখ্যা, বিপিএল-এ উন্নীত দলের সংখ্যা, অবনমিত দলের সংখ্যা নিম্নরূপঃ
<nowiki>*</nowiki>২০১৫ মৌসুমে দশটি দল অংশ নেয়ার কথা থাকলেও শেষ পর্যন্ত আটটি দল অংশ নেয়। যাত্রাবাড়ী ও বাসাবো তরুণ সংঘ লিগ থেকে নাম প্রত্যাহার করে নেয়।
এখন পর্যন্ত চ্যাম্পিয়নরা হল:
এই মৌসুমে মোট ২টি মাঠে খেলা হয়। মাঠগুলি হল-
প্রথম মৌসুম হতে বর্তমান(২০১৯)অবধি বাংলাদেশ চ্যাম্পিয়নশীপ লিগের পৃষ্ঠপোষকতা সংক্রান্ত তথ্যবলী নিম্নে দেয়া হলোঃ
মে, ২০১৯ হতে আইএসপি-কে বাফুফে বিপিএল, বিসিএল সহ ঘরোয়া প্রতিযোগিতার স্বত্ব প্রদান করে, সে অনুযায়ী আইএসপি-এর সম্প্রচার সহযোগী বাংলা টিভি বিপিএল-এর খেলা সম্প্রচার শুরু করলেও অদ্যাবধি বিসিএল-এর খেলা সম্প্রচার করেনি। ২০১৯ সালের পূর্ব মৌসুমের খেলাও অদ্যাবধি কোন টেলিভিশন চ্যানেল অথবা ইলেক্ট্রনিক মিডিয়া প্রতিষ্ঠান সরাসরি সম্প্রচার করেনি। ২০১৯ সাল হতে বিসিএল-এর সকল ম্যাচ 'মাইকুজু' নামক একটি 'অনলাইন স্ট্রিমিং' সেবা প্রদানকারী প্লাটফর্মে সরাসরি সম্প্রচার করা হচ্ছে।
মাইকেল অ্যাথারটন

মাইকেল অ্যান্ড্রু অ্যাথারটন, (; জন্ম: ২৩ মার্চ, ১৯৬৮) ল্যাঙ্কাশায়ারের ফেইলসওর্থ এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে অধিনায়কের দায়িত্ব পালন করেছেন। বর্তমানে তিনি ধারাভাষ্যকার ও সাংবাদিকতার সাথে জড়িত আছেন।
ডানহাতি উদ্বোধনী ব্যাটসম্যান মাইকেল অ্যাথারটন কাউন্টি ক্রিকেটে ল্যাঙ্কাশায়ার দলে প্রতিনিধিত্ব করেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি।
অ্যাথারটন ইংল্যান্ডের ল্যাঙ্কাশায়ারের ফেইলসওর্থে জন্মগ্রহণ করেন। তার পরিবার খেলাধূলার সাথে জড়িত। বাবা ১৯৬০-এর দশকে ম্যানচেস্টার ইউনাইটেড ফুটবল দলের গোলরক্ষক ছিলেন। ২০১৪ সালে ভারত দলের ইংল্যান্ড সফরে অনুষ্ঠিত ১ম টেস্টে তিনি জানান যে, তার বাবা কেবলমাত্র সংরক্ষিত খেলোয়াড় ছিলেন; দলের প্রথম একাদশের পক্ষে কোন খেলায় অংশ নেননি।
২৫ বছর বয়সে ইংল্যান্ড দলের অধিনায়ক হিসেবে মনোনীত হন। তিনি দলকে ৫৪ টেস্টে নেতৃত্ব দেন। ফাস্ট বোলিংয়ের রাজত্বকালে তিনি দৃঢ়তার পরিচয় দিয়েছেন। এ প্রেক্ষিতে ২০১১ সালে তার রক্ষণাত্মক ব্যাটিংকে যুদ্ধক্ষেত্রের পরিখার ন্যায় হিসেবে বর্ণনা করা হয়েছে। দক্ষিণ আফ্রিকান অ্যালান ডোনাল্ড ও অস্ট্রেলীয় গ্লেন ম্যাকগ্রা’র বোলিং তিনি আস্থার সাথে মোকাবেলা করেন। যখন ইংল্যান্ডের ব্যাটিংয়ে ধারাবাহিকতার অভাব ও বহিঃবিশ্বে দলের যথেষ্ট নিম্নমূখীকালীন ফলাফলের সময় তিনি খেলেছেন।
খেলোয়াড়ী জীবনে তিনি বেশ কয়েকবার বিতর্কিত ভূমিকায় অংশগ্রহণ করেন। তন্মধ্যে বলে ক্ষত সৃষ্টি ও প্রচারমাধ্যমের সাথে বাদানুবাদ অন্যতম। তার ভাষায়, খেলোয়াড় থাকাকালীন তিনি এ বিষয়ে ভাল জানতেন না।
১৯৯৪ সালে ইংল্যান্ডের দলনায়ক থাকা অবস্থায় স্বীয় পকেট থেকে রক্ষিত ধূলা দিয়ে বলে আঁচড় কাটার অভিযোগের ন্যায় বিতর্কের সূত্রপাত ঘটান তিনি। ওভালে সদ্য আন্তর্জাতিক ক্রিকেট অঙ্গনে ফিরে আসা সফরকারী দক্ষিণ আফ্রিকা দলের বিপক্ষে খেলাকালীন এ ঘটনা ঘটে।
পিঠের ব্যথায় তার খেলোয়াড়ী জীবনের সমাপ্তি ঘটে। ১৯৯০-এর দশকে ইংল্যান্ডের শীর্ষস্থানীয় ব্যাটসম্যানের মর্যাদা পেয়েছেন। অবসর নেয়ার পর তিনি সাংবাদিকতার দিকে ঝুঁকে পড়েন। বর্তমানে তিনি স্কাই স্পোর্টসের ক্রিকেট ধারাভাষ্যকার হিসেবে কর্মরত।
ওয়েস্ট ইন্ডিয়ান ক্রিকেটার ফ্রাঙ্ক ডি কেয়ার্সের নাতনী ও ডেভিড ডি কেয়ার্সের কন্যা ইসাবেল ডি কেয়ার্সের সাথে পরিণয়সূত্র আবদ্ধ হন। এ দম্পতির দুই পুত্র জশুয়া ও টমাস রয়েছে। তন্মধ্যে, জ্যেষ্ঠ সন্তান জশুয়া বর্তমান মিডলসেক্স একাডেমির পক্ষে ক্রিকেট খেলছে।
উইন্ডোজ ২০০০

উইন্ডোজ ২০০০ একটি অপারেটিং সিস্টেম যা ক্লায়েন্ট বা ব্যবহারকারী এবং সার্ভার উভয় কম্পিউটারে ব্যবহার করা যায়। এটি মাইক্রসফট কর্তৃক উৎপাদিত এবং প্রস্তুতকারকের জন্য ছাড়া ডিসেম্বর ১৫, ১৯৯৯ সনে। ২০০০ সনের ১৭ই ফেব্রুয়ারি এটি খুচরা বাজারের চালু করা হয়। এটি উইন্ডোজ এনটি ৪.০ সফল উত্তরাধিকার এবং এটিই উইন্ডোজ এনটি পদবির ধারক হিসেবে শেষ সংস্করণ। এটি উইন্ডোজ এক্সপি (ছাড়া হয় অক্টোবর ২০০১) এবং উইন্ডোজ সার্ভার ২০০৩ (ছাড়া হয় এপ্রিল ২০০৩) দ্বারা স্থলাভিষিক্ত করা হয়। যখন উন্নয়ন করা হত তখন এটি উইন্ডোজ এনটি ৫.০ নামে পরিচিত ছিল।
এর চারটি সংস্করণ ছাড়া হয় প্রফেশনাল, সার্ভার, এডভান্সড সার্ভার এবং ডেটাসেন্টার সার্ভার। পরের দুটো অন্যান্য সংস্করণগুলোর পরে প্রস্তুতকরণের জন্য ছাড়া হয়। যদিও একেকটি সংস্করণ একেক ভোক্তাকে লক্ষ্য করে তৈরি তবুও তাদের মধ্যে মূল বৈশিষ্ট্য মিল ছিল যেমন সিস্টেম ইউটিলিটিতে মাইক্রোসফট ম্যানেজমেন্ট কনসোল এবং সিস্টেম এডমিনিস্ট্রেশন এ্যাপ্লিকেশন।
কয়েকটি নতুন সহায়ক প্রযুক্তির মাধ্যমে প্রতিবন্ধী সমর্থন উন্নত করা হয়েছিল উইন্ডোজ এনটি ৪.০ থেকে। মাইক্রোসফট ভাষার সমর্থন বৃদ্ধি করেছিল, স্থানীয় তথ্যসহ।
অপারেটিং সিস্টেমের প্রতিটা সংস্করণই এনটিএফএস ৩.০, এনক্রিপশন ব্যবস্থা এবং সাধারণ ও গতিময় ডিস্ক স্টোরেজ সমর্থন করত। উইন্ডোজ ২০০০ সার্ভারের কিছু বাড়তি বৈশিষ্ট্য ছিল যেমন একটিভ ডিরেক্টরি সেবা, বন্টিত ফাইল ব্যবস্থা এবং অনাবশ্যক স্টোরেজ ভলিউমের ভুল ধরা ইত্যাদি। এটি হস্তচালিত এবং সরাসরি ইন্সটলের সুবিধা ছিল। সরাসরি/স্বয়ংক্রিয় ইন্সটলেশন নির্ভর করে উত্তর ফাইলের উপর যা ব্যবহার করা হয় ইনস্টলেশনের তথ্য ভর্তির কাজে এবং সিস্টেম প্রিপারেশন টুলের মাইক্রোসফট সিস্টেমস ম্যানেজমেন্ট সার্ভার ব্যবহার করে বুটেবল সিডির মাধ্যমে তার কার্যকর করা যায়।
মাইক্রোসফট সেই সময়ের সবচেয়ে নিরাপদ উইন্ডোজ সংস্করণ হিসেবে উইন্ডোজ ২০০০ তৈরি করেছিল। যদিও এটি বিভিন্ন উচ্চ মানের ভাইরাস আক্রমণের বিষয়বস্তু হয়ে উঠে যেমন কোড রেড এবং নিমডা। এটি বাজারে ছাড়ার পর থেকে ১০ বছর যাবৎনিরবিচ্ছিন্নভাবে নিরাপত্তা প্যাচ পেতে থাকে এর ঝুঁকি কমানোর জন্য প্রায় প্রতি মাসে, এভাবে এটি তার শেষ পর্যন্ত (জুলাই ১৩, ২০১০) সমর্থন পেয়েছিল।
জান্নাতুল মুয়াল্লা

জান্নাতুল মুয়াল্লা ( جنة المعلى - "Garden of the Mualla" ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ সা.এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
হিজরতের পূর্বে মুহাম্মদ (স.) এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।
এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,
১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।
কুব্বাত আন নবী

কুব্বাত আন নবী () (কুব্বাত জিব্রাইল বলেও পরিচিত) জেরুসালেমের হারাম আল শরিফে অবস্থিত একটি গম্বুজ। এটি উসমানীয় আমলে নির্মিত হয়।
১৫৩৮ সালে জেরুসালেমের উসমানীয় গভর্নর মুহাম্মদ বে এই গম্বুজ নির্মাণ করেন। ১৬২০ সালে তৎকালীন গভর্নর ফারুক বে তা সংস্কার করেন। এটি মুহাম্মদ (সঃ) স্মরণে নির্মিত হয়েছে। ১৮৪৫ সালে এতে কিছু অংশ যোগ করা হয়।
কিছু মুসলিম লেখকের মতে এই স্থানে মুহাম্মদ অন্যান্য নবী ও ফেরেশতাদেরকে নিয়ে মিরাজের রাতে নামাজে ইমামতি করেছিলেন।
কুব্বাত আন নবী স্থাপনাটি অষ্টভুজাকার এবং এর আটটি স্তম্ভ ধূসর মার্বেলে নির্মিত। গম্বুজটি অর্ধবৃত্তাকার এবং তা সূচালো আর্চ দ্বারা ধরে রাখা হয়েছে। এর অলংকরণে লাল, কালো ও সাদা পাথর ব্যবহৃত হয়েছে। প্রাচীন মিহরাবটি মেঝেতে সাদা মার্বেল গেথে নির্মিত। এর পাশে লাল পাথর দিয়ে ঘিরে রাখা হয়েছে।
নল-রাস্না

নল-রাস্না বা বাঁশ অর্কিড (), (বৈজ্ঞানিক নাম: Arundina graminifolia), হচ্ছে Arundina গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলঙ্কা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।
লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।
দ্বারভাঙা জেলা

দ্বারভাঙা জেলা (), (ضلع دربھنگہ) () হলো ভারতের বিহার রাজ্যের ৩৮টি জেলার অন্যতম। এই জেলার আয়তন ২২৭৯ বর্গকিলোমিটার।
১৯৭৬ সালে দারভাঙ্গা এলাকা ভেঙে দুটি বিভাগ বানানো হয়; সেগুল হলও, মধুবানি জেলা ও সমস্তীপুর জেলা।
দারভাঙ্গা জেলার আয়তন , তুলনামূলকভাবে ইন্দোনেশিয়ার ইয়াপেন দ্বীপের সমান।
ইয়োসেফ ব্লক

ইয়োসেফ ব্লক () (১৪ সেপ্টেম্বর, ১৮৭১ - ১৪ ডিসেম্বর, ১৯৩৬) ছিলেন একজন জার্মান সমাজতান্ত্রিক সাংবাদিক। তিনি দীর্ঘদিন "Sozialistischen Monatshefte" পত্রিকার সম্পাদক ছিলেন। তিনি জার্মানির সমাজ-গণতান্ত্রিক দলের সবচেয়ে প্রভাবশালী ডানপন্থী ব্যক্তি ছিলেন।
ইয়োসেফ ব্লক পূর্ব প্রুশিয়ার একটি গোঁড়া ইহুদি পরিবারে জন্মেছিলেন। তিনি গ্রামের উচ্চ বিদ্যালয়ে লেখাপড়া করেন এবং কেনিসবার্গ ও বার্লিনে গণিত ও পদার্থবিদ্যায় উচ্চশিক্ষা গ্রহণ করেন। তিনি ডক্টরেট ডিগ্রিও অর্জন করেন। তিনি হেলেন জয় নামে একজনকে বিয়ে করেন।
রাজনৈতিকভাবে তিনি নিজেকে সমাজতান্ত্রিক হিসেবে দেখতেন। যদিও তিনি একজন সচেতন নাস্তিক ছিলেন। তিনি অবশ্য জায়নবাদেরও অণুসারি ছিলেন।
তিনি "সমাজতান্ত্রিক ছাত্র" নামে একটি গবেষণাপত্রের সম্পাদক ছিলেন। ১৮৯৫ সালে তিনি সমাজ গণতান্ত্রিক তাত্ত্বিক অঙ্গ গঠন করেন, যারা একটি "সমাজতন্ত্রী একাডেমীক্স" নামে ম্যাগাজিন প্রকাশ করত। ১৮৯৭ সালে তিনি "Sozialistischen Monatshefte" ত্যাগ করেন। এই অংশটি সংশোধনবাদের প্রধান মুখপত্র হয়ে গেছিল এবং দলের কমিটির নির্দেশ মানত না। পরে তার অংশটি ১৯৩৩ সালে প্রকাশক হয়ে যায়।
নাজি পার্টি ক্ষমতা দখলের পর তিনি প্রাগে অভিবাসন করেন। তিনি ১৯৩৬ সালের ১৪ ডিসেম্বর সেখানে মারা যান।
রায়পুর ইউনিয়ন, রায়পুর

রায়পুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর ইউনিয়নের আয়তন ৬.৬৭ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে ছোট ইউনিয়ন।
রায়পুর ইউনিয়নের মোট জনসংখ্যা ১৫,৫১০ জন। এর মধ্যে পুরুষ ৭,৯৬১ জন এবং নারী ৭,৫৩৯ জন।
রায়পুর উপজেলার উত্তরাংশে রায়পুর ইউনিয়নের অবস্থান। এ ইউনিয়নের পশ্চিমে দক্ষিণ চর আবাবিল ইউনিয়ন, দক্ষিণে চর মোহনা ইউনিয়ন, পূর্বে রায়পুর পৌরসভা, উত্তর-পূর্বে চর পাতা ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন অবস্থিত।
১৯৯৭ সালে চর পাতা ইউনিয়ন ভাগ হয়ে তার কিছু অংশ রায়পুর পৌরসভার সাথে যুক্ত হয় এবং বাকি অংশ নিয়ে ১০নং রায়পুর ইউনিয়ন এবং ৫নং চর পাতা ইউনিয়ন নামে দুটি আলাদা ইউনিয়ন গঠন করা হয়।
রায়পুর ইউনিয়ন রায়পুর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
রায়পুর ইউনিয়নের সাক্ষরতার হার ৫২%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৪টি সরকারি প্রাথমিক বিদ্যালয় এবং ৩টি কিন্ডারগার্টেন রয়েছে।
১. শায়েস্তা নগর ইসলামিয়া দাখিল মাদ্রাসা
২. জনকল্যাণ বহুমুখী উচ্চ বিদ্যালয়
৩. দেবীপুর সরকারি প্রাথমিক বিদ্যালয় 
৪. মিতালী বাজার মডেল একাডেমী 
৫. কাজীর চর সরকারি প্রাথমিক বিদ্যালয় 
৬. চরপলোয়ান সরকারি প্রাথমিক বিদ্যালয়
৭. নাফিতের সরকারি প্রাথমিক বিদ্যালয়
১. রায়বাহাদুর হাট
২. চালতাতলী বাজার
৩. সোলাখালী বাজার
সফটওয়্যার প্রকৌশল

সফটওয়্যার প্রকৌশল এক ধরনের প্রকৌশল, যেটি সফটওয়ার নকশা, উন্নয়ন এবং রক্ষণাবেক্ষণ বিষয়ক।
ব্যবসা, বেসরকারী চাকরি ও সরকারি চাকরি এক একটি পেশা ঠিক তেমন ভাবে সফটওয়্যার প্রকৌশল একটি পেশা।একজন সফটওয়্যার প্রকৌশলী সফটওয়্যার প্রকৌশল পদ্ধতি ব্যবহার করে সফটওয়্যার তৈরী করে অর্থ উপার্জন করে থাকে।
সফটওয়্যার প্রকৌশল-এর প্রচলিত সংজ্ঞাগুলো হচ্ছেঃ
হারাম

হারাম () একটি ইসলামি পরিভাষা। এ দ্বারা নিষিদ্ধ কাজ বোঝানো হয়। মন্দ কাজসমূহের মধ্যে হারামকে সবচেয়ে গুরুতর হিসেবে বিবেচনা করা হয়। যদি কোনো কাজ হারামের মধ্যে পড়ে তবে তা যেকোনো ভালো উদ্দেশ্যেই করা যায় না। তবে ব্যক্তি নিরূপায় হয়ে হারাম কাজ করলে তা পাপ হিসেবে গণ্য হয় না। হারাম বিষয়ে কুরআন ও হাদিসে উল্লেখ রয়েছে। এছাড়া কিছু হারাম বিষয় ইজতিহাদের মাধ্যমে নির্ধারিত হয়। এসকল ক্ষেত্রে বিভিন্ন মাজহাবে নিয়মের পার্থক্য হতে পারে।
হারাম কাজ সর্বাবস্থায় নিষিদ্ধ। কতিপয় হারাম কাজের জন্য শরিয়া কর্তৃক শাস্তি নির্ধারিত রয়েছে। এছাড়া ইসলাম অনুযায়ী হারামে লিপ্ত ব্যক্তির জন্য মৃত্যু পরবর্তী সময়ে শাস্তির কথা বলা আছে। হারাম কাজের মধ্যে রয়েছে মানুষ হত্যা, চুরি-ডাকাতি, মদ্যপান, সুদের লেনদেন, ঘুষ আদানপ্রদান, ধর্ষণ, ব্যভিচার, মৃত পশুপাখির মাংস খাওয়া প্রভৃতি।
ড্রিমক্যাচার

কিছু-কিছু নেটিভ আমেরিকান সংস্কৃতির মধ্যে, ড্রিমক্যাচার (বা ড্রিম ক্যাচার, ); উইলো হুপের উপর ভিত্তি করে একটি হস্তনির্মিত বস্ত, যা শিথিল নেট বা ওয়েব দ্বারা বোনা হয়। ড্রিমক্যাচার সাধারনত পালক, পুঁতি এধরনের ভক্তিমূলক উপাদান নিয়ে সজ্জিত করা হয়।
ড্রিমক্যাচারের উৎপত্তি হয়েছিলো ওজিব্ওয়ে সম্প্রদায়ের মধ্যে এবং পরবর্তিতে অসবর্ণ বিবাহ ও বাণিজ্যের মাধ্যমে প্রতিবেশী দেশে এ সংস্কৃতি গ্রহণ হরা হয়ে থাকে। ১৯৬০ এবং ১৯৭০-এর দশকের প্যান-ইন্ডিয়ান আন্দোলনের পর, এটি বিভিন্ন জাতির নেটিভ আমেরিকানদের দ্বারা গৃহীত হয়েছে। অনেক ক্ষেত্রে, ড্রিমক্যাচার বিভিন্ন ভারতীয় জাতির মধ্যে ঐক্যের প্রতীক হিসেবে বিবেচিত হয়।
ইয়াসির শাহ

ইয়াসির শাহ (; জন্ম: ২ মে, ১৯৮৬) খাইবার পাখতুনখোয়া প্রদেশের সোয়াবি জেলায় জন্মগ্রহণকারী পাকিস্তানের আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ইয়াসির মূলতঃ লেগ ব্রেক স্পিন, ফ্লিপার ও গুগলি বোলিং করে থাকেন। এছাড়াও তিনি ডানহাতে ব্যাটিংয়ে পারদর্শী।
১৪ সেপ্টেম্বর, ২০১১ তারিখে জিম্বাবুয়ে সফরে অনুষ্ঠিত তৃতীয় একদিনের আন্তর্জাতিকে অভিষিক্ত হন। খেলায় ১০ ওভার বোলিং করে ৫১ রান দিয়ে জিম্বাবুয়ের উদ্বোধনী ব্যাটসম্যান ভুসি সিবান্দা ও উইকেট-রক্ষক তাতেন্দা তাইবু'র উইকেট পান।
২২ অক্টোবর, ২০১৪ তারিখে সংযুক্ত আরব আমিরাতে অনুষ্ঠিত টেস্ট খেলায় অস্ট্রেলিয়ার বিপক্ষে টেস্ট অভিষেক ঘটে তার। ঐ টেস্ট সিরিজে লেগ স্পিন যাদুকর শেন ওয়ার্নের কাছ থেকে আশীর্বাদ পেয়েছেন তিনি। শ্রীলঙ্কা সফরে পাকিস্তানি বোলারদের মধ্যে দ্রুততম সময়ে ৫০-উইকেট পান।
২০১৫ সালের বিশ্বকাপে খেলার জন্য পাকিস্তান ক্রিকেট বোর্ড কর্তৃক জানুয়ারি, ২০১৫ সালে নিষিদ্ধ ঘোষিত অফ-স্পিনার সাঈদ আজমলের পরিবর্তে তাকে অন্তর্ভুক্ত করা হয়।
ঘরোয়া প্রথম-শ্রেণীর ক্রিকেটে খাইবার-পাখতুনখোয়া ক্রিকেট দল, অ্যাবোটাবাদ রাইনোজ, পাকিস্তান কাস্টমস ক্রিকেট দল ও সুই নর্দার্ন গ্যাস পাইপলাইন্স লিমিটেডের পক্ষে প্রতিনিধিত্ব করেন। এছাড়াও, পাকিস্তান এ-ক্রিকেট দলের পক্ষেও ক্রিকেট খেলেছেন ইয়াসির।
১৮ জুলাই, ২০১৬ তারিখে আইসিসি প্রণীত র‌্যাঙ্কিংয়ে বিশ্বের ১নং টেস্ট বোলার হিসেবে তালিকাভূক্ত হন। তিনি ইংল্যান্ডের জেমস অ্যান্ডারসনকে হটিয়ে এ সাফল্য পান। ২০০৫ সালে অস্ট্রেলীয় লেগ স্পিনার শেন ওয়ার্ন এবং ডিসেম্বর, ১৯৯৬ সালে মুশতাক আহমেদের পর এ তালিকার শীর্ষস্থানে আসেন।
লেগ ব্রেক

লেগ ব্রেক বা লেগ স্পিন ডেলিভারি হচ্ছে ক্রিকেট খেলায় একধরনের বল নিক্ষেপ। একজন ডানহাতি বোলার কর্তৃক ডানহাতি ব্যাটসম্যানকে উদ্দেশ্য করে ছোড়া বল যা সচরাচর লেগ সাইড থেকে অফ সাইডের দিকে যায় অর্থাৎ বলটি ব্যাটসম্যান থেকে দূরে নিক্ষেপ করা হয়। যিনি এ ধরনের বল নিক্ষেপ করে থাকেন, তিনি ডানহাতি লেগ স্পিন বোলার নামে পরিচিতি পান।
লেগ ব্রেক বোলিং করার জন্য সংশ্লিষ্ট বোলার ক্রিকেট বলকে হাতের তালুতে সবগুলো আঙ্গুল দিয়ে জড়িয়ে রাখেন। বল নিক্ষেপণের সময় হাতের কব্জিকে বামদিকে ঘোরানো হয়। অনামিকার সাহায্যে বলকে ভর দিয়ে ঘড়ির কাঁটার বিপরীত দিকে স্পিন করানো হয়। এরফলে বলটি পিচে বাউন্স খেয়ে কাঙ্ক্ষিত লক্ষ্যে অগ্রসর হয়। বোলারের দৃষ্টিতে তা বামদিকে হলেও ব্যাটসম্যানের ক্ষেত্রে তা ডান দিক থেকে মোকাবেলা করার সুযোগ থাকে। লেগ সাইড থেকে স্পিন করায় এটি লেগ ব্রেক নামে অভিহিত। এর অর্থ হলো - পায়ের দিক থেকে এটি উইকেট ভাঙ্গতে সক্ষম। বল পিচে ফেললেই অধিকাংশ ক্ষেত্রে বাঁক নেয়।
অধিকাংশ ক্ষেত্রেই একজন লেগ স্পিন বোলার সঠিক নিশানায় লেগ ব্রেক বল ছুঁড়ে থাকেন। এতে সাইড স্পিন ও টপ স্পিনের মিশেল থাকে।
লেগ ব্রেককে অন্যতম কঠিন ধরনের স্পিন ডেলিভারি হিসেবে বিবেচনা করা হয়ে থাকে। বিশেষ করে ডানহাতি ব্যাটসম্যান জন্য এ ধরনের বল মোকাবেলা করা বেশ কষ্টসাধ্য। কারণ, বল ব্যাটসম্যানের শরীর থেকে বেশ দূরে থাকে। এর মানে হলো যে, হিসাব-নিকাশে কোন ভুল হলে বল ব্যাটের বহিরাংশ স্পর্শ করে উইকেট-কিপার কিংবা স্লিপ ফিল্ডারের হাতে ক্যাচে রূপান্তর ঘটবে।
অস্ট্রেলিয়ার সাবেক লেগস্পিনার শেন ওয়ার্ন কে সর্বকালের সেরা লেগব্রেক বোলার হিসেবে বিবেচনা করা হয়।
সদরঘাট, চট্টগ্রাম

সদরঘাট বাংলাদেশের চট্টগ্রাম জেলার সদরঘাট সড়কের পাশ্ববর্তী এলাকায় কর্ণফুলী নদীর তীরে অবস্থিত নদীবন্দর। এটি সদরঘাট থানার অন্তর্গত। এটি চট্টগ্রাম শহরের দুটি নদীবন্দরের মধ্যে অন্যতম, অন্যটি হল মাঝির ঘাট। এখানে লঞ্চ ও স্টিমার টার্মিনাল রয়েছে। মূলত সন্দ্বীপ, কুতুবদিয়া, মহেশখালী প্রভৃতি নিকটবর্তী দ্বীপ হতে নিয়মিত লঞ্চ ও স্টিমার যাতায়াত এবং পণ্য পরিবহনের জন্য এটি গুরত্ববহ স্থান। এছাড়াও এখানে চট্টগ্রাম বন্দরের লাইটারেজ জেটি অবস্থিত।
আগ্রাবাদ মহিলা কলেজ

আগ্রাবাদ মহিলা কলেজ বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত একটি বেসরকারি নারী-শিক্ষাপ্রতিষ্ঠান।
আগ্রাবাদ মহিলা কলেজ, ফেব্রুয়ারি ১২, ১৯৯৮ সালে আগ্রাবাদের সিডিএ আবাসিক এলাকায় প্রতিষ্ঠিত হয়।
রজার ওয়াটার্স

জর্জ রজার ওয়াটার্স (, জন্ম: ৬ সেপ্টেম্বর ১৯৪৩) একজন ব্রিটিশ সঙ্গীতঙ্গ, গায়ক, গীতিকার এবং বহু-বাদ্যযন্ত্রী। ১৯৬৫ সালে, তিনি সহ-প্রতিষ্ঠাতা হিসেবে, ড্রামার নিক মেইসন, কিবোর্ডবাদক রিচার্ড রাইট এবং গিটারবাদক, গায়ক, গীতিকার সিড ব্যারেটের সহযোগে প্রগ্রেসিভ রক ব্যান্ড পিংক ফ্লয়েড গঠন করেন। ওয়াটার্স প্রাথমিকভাবে দলটির বেসবাদক এবং সহ-প্রধান গায়ক হিসেবে কাজ করেছেন, তবে ১৯৬৮ সালে, বারেট দল ত্যাগ করলে তিনি পিংক ফ্লয়েডের গীতিকার এবং ধারণাসঙ্গত অগ্রদূত হয়ে ওঠেন।
পিংক ফ্লয়েড পরবর্তীকালে "দ্যা ডার্ক সাইড অব দ্য মুন", "উই< ইউ ওয়্যার হেয়ার", "অ্যানিমেলস", "দ্যা ওয়াল" এবং "দ্যা ফাইনাল কাট" ধারণা অ্যালবামের মাধ্যমে আন্তর্জাতিক সাফল্য অর্জন করেন। আশির দশকের শুরুতে, তারা সমালোচকদের কর্তৃক প্রশংসিত এবং পৃথিবীব্যাপী জনপ্রিয় সঙ্গীত ইতিহাসে সর্বশ্রেষ্ঠ বিক্রয়ের দল হিসেবে গৌরব অর্জন করে; ২০১৩ সালের হিসেবে, মার্কিন যুক্তরাষ্ট্রে ৭৫.৫ মিলিয়নসহ, বিশ্বব্যাপী তাদের ২৫০ মিলিয়নের অধিক অ্যালবাম বিক্রি হয়েছে। দলের মধ্যে সৃজনশীল তারতম্যের অভান্তরে, ওয়াটার্স ১৯৮৫ সালে প্রস্থান করেন এবং অবশিষ্ট সদস্যদের সাথে ব্যান্ডের নাম এবং উপাদান ব্যবহার নিয়ে আইনি বিতর্কে জড়িয়ে পড়েন। ১৯৮৭ সালে তারা আদালতের বাইরে এ-বিষয়ের নিষ্পত্তি ঘটান, এবং প্রায় আঠারো বছর পর ওয়াটার্স পূনরায় তাদের সাথে কাজ শুরু করেন।
ওয়াটার্সের একক কর্মজীবনে তিনটি স্টুডিও অ্যালবাম অন্তর্ভুক্ত হয়েছে: "দ্যা প্রস এ্যন্ড কনস অফ হিচ হাইকিং", "রেডিও কে.এ.ও.এস."এবং "এমিউজড টু ডেথ"। ১৯৯০ সালে, তিনি "দ্যা ওয়াল – লাইভ ইন বার্লিন" নামে, ইতিহাসের বৃহত্তম এবং সবচেয়ে ব্যয়কৃত রক কনসার্ট মঞ্চস্থ করেছিলেন, যেখানে আনুষ্ঠানিকভাবে প্রায় ২০০,০০০ দর্শক উপস্থিতি ছিলো। পিংক ফ্লয়েডের একজন সদস্য হিসেবে, তিনি ১৯৯৬ সালে ইউএস রক এ্যন্ড রোল হল অফ ফেইম এবং ২০০৫ সালে ইউকে মিউজিক অফ ফেইমের অর্ন্তভূক্ত হন। একই বছর তিনি সিএ ইরা নামে অপেরা মুক্তি দেন, যেখানে তিনি ফরাসি বিপ্লব সম্পর্কে ইটিয়েন এবং নাদিনে রঁদা-গিলের গীতিনাট্য থেকে তিনটি অনুবাদ কাজ করেন। সে বছরের শেষে, তিনি পিংক ফ্লয়েড ব্যন্ডসদস্য মেইসন, রাইট এবং গিলমোরের সাথে লাইভ ৮ বৈশ্বিক সচেতনতা ইভেন্টের জন্য পুনরায় একত্রিত হন; যা ছিল ১৯৮১ সালের পর প্রথম ওয়াটার্সের সাথে দলের উপস্থিতি। ১৯৯৯ সাল থেকে তিনি এককভাবে বাজিয়ে ব্যাপকভাবে জনপ্রিয় হয়েছিলেন, এবং তার "২০০৬-২০০৮ বিশ্ব সফরের" অংশ হিসেবে "দ্যা ডার্ক সাইড অব দ্যা মুন" সঞ্চালন করেন। ২০১০ সালে, তিনি দ্যা ওয়াল লাইভ শুরু করেন এবং ২০১১ সালে, লন্ডনে ডবল অ্যালবামের প্রদর্শনের সময় গিলমোর এবং ম্যাসন তার সাথে উপস্থিত ছিলেন।
ওয়াটার্স চার বার বিয়ে করেছেন; প্রথম ১৯৬৯ সালে তার শৈশব প্রণয়ী জুডি ট্রিমকে; তাদের কোন সন্তান ছিলনা এবং ১৯৭৫ সালে তাদের বিবাহ বিচ্ছেদ ঘটে। পরের বছর তিনি বিয়ে করেন লেডি ক্যরল্যন ক্রিস্টির সাথে; বিয়ের পর তাদের ছেলে, হ্যারি ওয়াটার্স, একজন সঙ্গীতঙ্গ যিনি ২০০৬ সাল থেকে তার বাবার সফর দলের সাথে কিবোর্ড বাজান; এবং মেয়ে, ইন্ডিয়া ওয়াটার্স, যিনি মডেল হিসেবে কাজ করেছেন। ক্রিস্টির এবং ওয়াটার্সের ১৯৯২ সালে বিচ্ছেদ ঘটে। এবং ১৯৯৩ সালে, তিনি প্রিষ্কিল্লা ফিলিপসকে বিয়ে করেন। তাদের জ্যাক ফ্লেচার নামে একটি ছেলে রয়েছে এবং ২০০১ সালে তাদের বিচ্ছেদ ঘটে। এরপর ওয়াটার্স অভিনেত্রী এবং চলচ্চিত্র নির্মাতা লরি ডুরনিংকে বিয়ে করেন।
১৯৭১-এ বাংলাদেশ

১৯৭১-এ বাংলাদেশে একটি গুরুত্বপূর্ণ ঘটনাপঞ্জী কেননা এ বছর মুক্তিযুদ্ধের মধ্য দিয়ে বাংলাদেশ নামীয় স্বাধীন রষ্ট্রের অভ্যূদয় ঘটে।
১৯৭১ সালে মুক্তিযুদ্ধ শুরুর পরপরই প্রবাসে থাকা বাংলাদেশ সরকারের বাংলাদেশ ক্রীড়া সমিতি গঠন করে স্বাধীন বাংলা ফুটবল দল । বাংলাদেশ জাতীয় ফুটবল দলের কোনো ফর্মে এটাই প্রথম নজির। মুক্তিযুদ্ধের প্রতি আন্তর্জাতিক সচেতনতা ও অর্থনৈতিক সমর্থন বাড়াতে ভারতজুড়ে সফর করে দলটি মোট ১৬টি প্রীতি ম্যাচ খেলে ।
স্বাধীন বাংলা ফুটবল দলের অধিনায়ক জাকারিয়া পিন্টুই প্রথম ব্যক্তি যিনি বাংলাদেশের ভূখণ্ডের বাইরে বাংলাদেশের পতাকা উত্তোলন করেছিলেন। ১৬তম ম্যাচ শেষে দলটি ১৯৭১ সালে মুক্তিযোদ্ধা তহবিলে ৫ লাখ টাকা অনুদান দেয়
সদরঘাট থানা

সদরঘাট বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
সদরঘাট থানার মোট আয়তন ৫ বর্গ কিলোমিটার।
২০১৩ সালের ৩০ মে কোতোয়ালী থানা ও ডবলমুরিং থানা থেকে কিছু অংশ নিয়ে সদরঘাট থানা গঠন করা হয়।
প্রতিষ্ঠাকালীন সময় থেকে সদরঘাট থানার আওতাধীন এলাকার জনসংখ্যা ৩ লক্ষ ১০ হাজার।
চট্টগ্রাম সিটি কর্পোরেশনের মধ্যভাগে সদরঘাট থানার অবস্থান। এর পূর্বে বাকলিয়া থানা, উত্তরে কোতোয়ালী থানা, পশ্চিমে ডবলমুরিং থানা এবং দক্ষিণে কর্ণফুলী নদী ও কর্ণফুলী থানা অবস্থিত।
সদরঘাট থানার আওতাধীন চট্টগ্রাম সিটি কর্পোরেশনের এলাকাসমূহ হল:
সোহেল খান (ক্রিকেটার)

সোহেল খান (; জন্ম: ৬ মার্চ, ১৯৮৪) খাইবার পাখতুনখোয়া এলাকার মালাকান্দে জন্মগ্রহণকারী পাকিস্তানের ক্রিকেটার। পাকিস্তান ক্রিকেট দলের পক্ষে আন্তর্জাতিক ক্রিকেট খেলছেন তিনি। ডানহাতি ফাস্ট বোলার সোহেল ডানহাতে ব্যাটিংয়েও পারদর্শী। ঘরোয়া ক্রিকেটে করাচি ডলফিন্স, প্যাট্রন্স একাদশ, সিন্ধ, সুই সাউদার্ন গ্যাস কর্পোরেশন দলে প্রতিনিধিত্ব করছেন।
২০০৭-০৮ মৌসুমে এসএসজিসি দলের পক্ষে ঘরোয়া প্রথম-শ্রেণীর ক্রিকেটে অভিষেক ঘটে তার। কায়েদ-ই-আজম ট্রফিতে পাকিস্তান কাস্টমস দলের বিপক্ষে প্রথম ইনিংসে বল ছুড়ে ২৫ ওভারে ৫৯ রান খরচায় ৫ উইকেট শিকার করেন। দ্বিতীয় ইনিংসেও ২৩ ওভারের বিনিময়ে ৭৫ রানে ৫ উইকেট নেন। এরফলে অভিষেক খেলায় তিনি দশ উইকেট লাভ করেন। করাচির আসগর আলী শাহ স্টেডিয়ামে ওয়াপদা'র বিপক্ষে প্রতিযোগিতার চূড়ান্ত খেলায় ৫২.৫ ওভারে ১৬/১৮৯ লাভ করেন। এরফলে তিনি ফজল মাহমুদের গড়া দীর্ঘদিনের ঘরোয়া ক্রিকেটে সেরা বোলিং রেকর্ড ভেঙ্গে সকলের দৃষ্টি কাড়েন। প্রতিযোগিতায় তিনি ৬৫ উইকেট নিয়ে শীর্ষ উইকেট সংগ্রাহকের ভূমিকায় অবতীর্ণ হন। ১৮.৪৩ গড়ে আটবার ৫-উইকেট ও দুইবার দশ উইকেট পান।
৩০ জানুয়ারি, ২০০৮ তারিখে ফয়সালাবাদে অনুষ্ঠিত একদিনের আন্তর্জাতিক ক্রিকেটে সফরকারী জিম্বাবুয়ের বিপক্ষে পাঁচটি খেলার ওডিআই সিরিজের চতুর্থ খেলায় অভিষেক ঘটে তার। নিষ্প্রাণ উইকেটে ৭ ওভার ৩৮ রান দিয়ে একমাত্র উইকেট পান। পরবর্তীতে এপ্রিল, ২০০৮ সালে সফরকারী বাংলাদেশ দলের বিপক্ষে প্রথম খেলায় কোন উইকেট না পেলেও দ্বিতীয় খেলায় তিন উইকেট তুলে নেন।
৭ জানুয়ারি, ২০১৫ তারিখে পিসিবি'র প্রধান দল নির্বাচক মইন খান ২০১৫ সালের ক্রিকেট বিশ্বকাপে সোহেল খানসহ ১৫-সদস্যের নাম ঘোষণা করেন। ২০১১ সালের পর থেকে আন্তর্জাতিক খেলা থেকে দূরে থাকা স্বত্ত্বেও পাকিস্তান দলের অন্যতম সদস্য মনোনীত হন তিনি। কিন্তু ২০১৪ মৌসুমে ঘরোয়া ক্রিকেটে দূর্দান্ত ক্রীড়া প্রদর্শন ও পাকিস্তানের দ্রুততম বোলারদের একজন হওয়ায় তিনি এ সুযোগ লাভ করেন।
হেমন্ত সেন

হেমন্ত সেন ছিলেন বাংলার হিন্দু সেন রাজবংশের প্রতিষ্ঠাতা। তিনি সেন বংশের মূল প্রতিষ্ঠাতা "সামন্ত সেনের" পুত্র। সামন্ত সেন "রাজা উপাধি" ধারণ করেননি, কিন্তু তার পুত্র হেমন্ত সেন স্বাধীন সেন রাজ্য প্রতিষ্ঠা করে প্রথম ‘মহারাজা’ উপাধি ধারণ করেন।
হেমন্ত সেন এক হিন্দু বাক্ষন পরিবারে জন্মগ্রহণ করেছিলেন। তাদের পরিবার বাংলা থেকে দক্ষিণ ভারতের কর্ণাটকে গিয়েছিল। তারা রাঢ় অঞ্চলে ফিরে এসেছিলেন। তারা ব্রহ্মক্ষত্রিয় বর্ণের অন্তর্ভুক্ত ছিলেন।
পাল সাম্রাজ্যের দুর্বল হওয়ার ফলে তিনি রাঢ় শাসন ভার লাভ করেন ।তাকে পাল সম্রাটকে রক্ষার দ্বায়িত্বও দেওয়া হয়েছিল। তিনি ১০৭০ থেকে ১০৯৬ পর্যন্ত এই ভূমিকা পালন করেছিলেন। তাঁর পুত্র বিজয় সেন তাঁর পরে রাজত্ব করেছিলেন।
ইন্টেল ৮০৮০

ইন্টেল ৮০৮০ (""আশি-আশি" ") ছিল দ্বিতীয় ৮ বিট মাইক্রোপ্রসেসর, পরিকল্পনা এবং নির্মাতা ইন্টেল দ্বারা মুক্তি পেয়েছিল এপ্রিল, ১৯৭৪ সালে। এর আগে ৮০০৮ নকশা বর্ধিত এবং উন্নত বৈকল্পিক ছিল। প্রাথমিক নির্দিষ্ট ঘড়ি ফ্রিকোয়েন্সি সীমা ২ মেগাহার্টজ ছিল, এবং কার্যকর বার হচ্ছে ৪, ৫, ৭, ১০ এবং ১১ চক্রর কয়েক শত হাজার নির্দেশাবলী প্রতি সেকেন্ডে একটি কার্যকর গতিতে পরিচালিত হত। ৮০৮০, "প্রথম সত্যিকার ব্যবহারের মাইক্রোপ্রসেসর"। তার আগে মাইক্রোপ্রসেসর ক্যালকুলেটর, নগদ নিবন্ধন, কম্পিউটার টার্মিনাল, শিল্প রোবট এবং অন্যান্য অ্যাপ্লিকেশন জন্য ব্যবহার হত ৮০০৮। ৮০৮০ এর স্থাপত্য দৃঢ় প্রসেসর x৮৬ পরিবার উৎপন্ন হওয়া, যা ইন্টেলের ৮০৮৬ সিপিইউ- র স্থাপত্য প্রভাবিত।
৮০৮০ থেকে কাজ করার জন্য সমর্থন চিপ প্রয়োজন, আই৮২২৪ ঘড়ি জেনারেটর / ড্রাইভার এবং আই৮২২৮ বাস নিয়ামক এবং এটা অ পরিপূর্ণ বর্ধিতকরণ লোড ব্যবহার করে প্রয়োগ করা হয়। অতিরিক্ত একটি +১২ V এবং −৫ ভী ছাড়াও প্রধান সরবরাহ টিটিএল সামঞ্জস্যপূর্ণ +৫ ভী সরবরাহ।
কাহলিল জিবরান

খলিল জিবরান (; পূর্ণ আরবি নাম জিবরান খলিল জিবরান, কাহলিল জিবরান নামে পরিচিত; /ALA-LC: "জুবরান খলিল জুবরান" বা "জিবরান খলিল জিবরান") (৬ জানুয়ারি ১৮৮৩-১০ এপ্রিল ১৯৩১) ছিলেন একজন লেবানিজ-আমেরিকান কবি, লেখক শিল্পী। তিনি দার্শনিক হিসেবেও বিবেচিত যদিও তিনি দার্শনিক পরিচয়টি প্রত্যাখ্যান করেছিলেন। তিনি সর্বাধিক পরিচিত তাঁর লেখা 'দ্য প্রফেট' এর জন্য, যেটি ১৯২৩ সালে যুক্তরাষ্ট্র থেকে প্রকাশিত হয় এবং তখন থেকেই বইটি সর্বকালে সর্বাধিক বিক্রি হওয়া বইগুলোর মধ্যে স্থান করে নিয়েছে। বইটি এখন পর্যন্ত ১০০ টিরও বেশি ভাষায় অনূদিত হয়েছে। ১৯৩০ এর দশকে বইটি বেশ জনপ্রিয়তা পায়। সর্বাধিক বিক্রিত বইয়ের লেখকগনের মধ্যে উইলিয়াম শেক্সপিয়ার ও লাউযির পরই জিবরানের অবস্থান।
জিবরান বর্তমান লেবাননের (তৎকালীন জাবাল লেবানন মুতাশরিফাত, উসমানীয় সাম্রাজ্য) উত্তরে বাশারি শহরে এক মারোনীয় আরব খ্রিষ্টান পরিবারে জন্মগ্রহণ করেন। সৎভাই পিটার ছাড়াও মারিয়ানা এবং সুলতানা নামে জিবরানের দুই ছোট বোন ছিল। শৈশবে জিবরান তাদের সাথে খেলাধুলায় খুব একটা যোগ দিতেন না। কারণ তিনি ভালোবাসতেন চিত্রাঙ্কন। হাতের কাছে কাগজ কলম না পেলে বাড়ির বাইরে গিয়ে মাটিতে কিংবা শীতকালে তুষারের উপরেই ছবি এঁকে যেতেন তিনি। আর তার এই ছবি আঁকাকে সর্বাত্মকভাবে সমর্থন দিতেন তার মা। জিবরানের যখন ৫ বছর, তখন তার সাথে লিওনার্দো দ্য ভিঞ্চির বিখ্যাত কিছু চিত্রকর্মের পরিচয় করিয়ে দেন তার মা। তিনি নতুনভাবে চিত্রকর্মের প্রেমে পড়েন। কিন্তু সেবছরই তার জীবন আকস্মিকভাবে বদলে যায়। তার বাবা কোনো দুর্নীতির দায়ে ধরা পড়েন (যদিও তা ছিল রাজনৈতিক ফাঁদ) এবং যাবজ্জীবন কারাদণ্ডে দণ্ডিত হন। তাদের সকল সম্পত্তি বাজেয়াপ্ত করা হয়। সংসারের খরচ যোগানোর দায়িত্ব বর্তায় কামিলেহর হাতে, অথচ বিশারি গ্রামে নারীদের জন্য বলার মতো কোনো কাজই ছিল না। ফলে বাধ্য হয়ে কামিলেহ তার সন্তানদের নিয়ে যুক্তরাষ্ট্রে পাড়ি জমান। ছোট্ট জিবরান ১৮৯৫ সালে তাঁর মা ও সহোদরদের সাথে যুক্তরাষ্ট্রে অভিবাসিত হন। সেখানে তাঁর মা সেলাইয়ের কাজ করতেন।
এখানে তিনি শিল্পকলা নিয়ে পড়াশোনা করেন ও তাঁর সাহিত্য জীবন শুরু করেন। তিনি ইংরেজি ও আরবি দুই ভাষাতেই লিখতেন। আরব বিশ্বে জিবরানকে সাহিত্য ও রাজনৈতিক বিদ্রোহী হিসেবে দেখা হয়। আধুনিক আরবি সাহিত্যের রেনেসাঁয় তাঁর রোমান্টিক ধারা ধ্রুপদি ধারা থেকে আলাদা ভাবে জায়গা করে নিয়েছে, বিশেষত তার গদ্য কবিতা। লেবাননে তিনি এখনও সাহিত্যের বীর হিসেবে সম্মানিত হন।
রচনা বন্দ্যোপাধ্যায়

রচনা বন্দ্যোপাধ্যায় একজন ভারতীয় বাঙালি অভিনেত্রী, যিনি বাংলা এবং ওড়িয়া চলচ্চিত্রে অভিনয় করেন। এছাড়া তিনি দক্ষিণ ভারতের অনেক চলচ্চিত্রে অভিনয় করেছেন। তিনি জি বাংলায় আপাতবাস্তব অনুষ্ঠান দিদি নাম্বার ১ সঞ্চালনা করেন। উনি ২০২৪ সালে হুগলি লোকসভায় সংসদ সদস্য নির্বাচিত হয়েছেন। তৃণমূল কংগ্রেস দলের পক্ষ থেকে।
রচনা বন্দ্যোপাধ্যায় ১৯৭২ সালের ২ অক্টোবর ভারতের পশ্চিমবঙ্গের কলকাতায় জন্মগ্রহণ করেন। তিনি পিতা-মাতার একমাত্র সন্তান। তার আসল নাম ঝুমঝুম বন্দ্যোপাধ্যায়। পরিচালক সুখেন দাস তার প্রথম চলচ্চিত্র "দান প্রতিদানে" (১৯৯৩) তার নাম রাখেন রচনা। রচনা কটকে সিদ্ধান্ত মহাপত্র-কে বিয়ে করেন। পরে তাদের ছাড়াছাড়ি হয় এবং তিনি ওড়িয়া চলচ্চিত্র ছেড়ে দেন।
পরে তিনি প্রবাল বসুকে বিয়ে করেন। ২০১৬ সালে রচনা ও প্রবাল আলাদা হয়ে যান। এই দম্পতির একমাত্র ছেলে প্রণীল বসু।
রচনা বন্দ্যোপাধ্যায় ১৯৯৪ সালে "মিস ক্যালকাটা" পুরস্কার জেতেন। তিনি অভিনয় শুরু করার আগে অনেক সুন্দরী প্রতিযোগিতা জিতেছিলেন। 
তিনি প্রসেনজিৎ চট্টোপাধ্যায়ের সাথে ৩৫টি চলচ্চিত্রে অভিনয় করেছেন। তিনি বেশকিছু ওড়িয়া চলচ্চিত্রে অভিনয় করেছেন সিদ্ধান্ত মহাপত্রের সঙ্গে। এছাড়াও তিনি অমিতাভ বচ্চনের সাথে হিন্দি চলচ্চিত্রে অভিনয় করেছেন। তিনি উপেন্দ্র ও চিরঞ্জীবীর সাথে দক্ষিণ ভারতের চলচ্চিত্রে অভিনয় করেছেন। ৯০-এর দশকে ভারতীয় বাংলা চলচ্চিত্রে আসা নায়িকাদের মধ্যে তিনি প্রথমসারির নায়িকা হিসেবে খ্যাতি পান।
ভারতের ২০২৪ সালের লোকসভা নির্বাচনে তিনি হুগলি আসন থেকে তৃণমূল কংগ্রেসের প্রার্থী হয়েছেন।
দিদি নাম্বার ওয়ান

দিদি নাম্বার ওয়ান হলো নারীদের এমন একটি টেলিভিশন গেম শো, যেটি শুরু হয় ২০১০ সালে। এটি ভারতের জি বাংলা চ্যানেলে প্রচারিত হয়।
আল-হাদি

আবু মুহাম্মদ মুসা ইবনে মাহদি আল হাদি () (জন্ম: ১৪৭ হিজরি (৭৬৪ খ্রিষ্টাব্দ); মৃত্যু: ১৭০ হিজরি (৭৮৬ খ্রিষ্টাব্দ) ছিলেন চতুর্থ আব্বাসীয় খলিফা। তিনি তার পিতা আল মাহদির স্থলাভিষিক্ত হন। ৭৮৫ খ্রিষ্টাব্দ (১৬৯ হিজরি) থেকে ৭৮৬ খ্রিষ্টাব্দে (১৭০ হিজরি) মৃত্যুর আগ পর্যন্ত তিনি শাসন করেন।
আল হাদি ছিলেন আল মাহদির জ্যেষ্ঠ সন্তান। পিতার মত ইনি উদার ছিলেন এবং নাগরিকদের বাগদাদের প্রাসাদে তার সাথে দেখা করার অনুমতি দেন। আব্বাসীয় আমলের অগ্রগতি তিনি বজায় রাখেন।
তার স্বল্পকালীন শাসনে বেশ কিছু সামরিক সংঘাত ঘটে। হুসাইন ইবনে আলি ইবনে হাসান মদিনায় নিজেকে খলিফা ঘোষণা করলে বিদ্রোহ সৃষ্টি হয়। আল হাদি বিদ্রোহ দমন করেন। হুসাইন ইবনে আলি ইবনে হাসানসহ তার অনেক অনুসারীকে হত্যা করা হয়। তবে তার এক ভাই ইদ্রিস বিন আবদুল্লাহ পালিয়ে যান। মিশরীয় ডাক কর্মকর্তা ওয়াদিহ তাকে সাহায্য করেন। এবং মরক্কো পৌছে তিনি সেখানে ইদ্রিসি রাষ্ট্রের সূচনা করেন। আল হাদি একটি খারিজি বিদ্রোহও দমন করেন। তাছাড়া তাকে বাইজেন্টাইন আক্রমণও প্রতিহত করতে হয়। বাইজেন্টাইনরা পিছু হটতে বাধ্য হয় এবং আব্বাসীয়রা তাদের কাছ থেকে কিছু অংশ অধিকার করতে সক্ষম হয়।
আল হাদি ৭৮৬ সালে মৃত্যুবরণ করেন। তার মৃত্যুর কারণ হিসেবে মুহাম্মদ ইবনে জারির আল তাবারি বেশ কিছু সম্ভাব্য কারণের কথা লিপিবদ্ধ করেছেন।
আল হাদির পর তার ছোট ভাই হারুনুর রশিদ খলিফা হন।
বন্ধ জানালা

বন্ধ জানালা বাংলাদেশের স্বাধীন, সাইকেডেলিক রক ব্যান্ড দল শিরোনামহীনের তৃতীয় অ্যালবাম যা এপ্রিল ১২, ২০০৯ সালে জি-সিরিজের ব্যানারে প্রকাশিত হয়।
শিরোনামহীনে জন্য বন্ধ জানালা কিছুটা চ্যালেঞ্জিং ছিল কারণ তারা সাধারণত সরোদ শব্দ রচনাগুলি খুব বেশি ব্যবহার করত। এই অ্যালবামে তাদের এসরাজ, রুপার বাঁশি, তূর্য ইত্যাদিসহ আরও অনেক শব্দ যন্ত্র নিয়ে কাজ করতে হয়েছিল। অ্যালবামটি প্রাণবন্ত সুরসংযোজনে সমৃদ্ধ ছিল। গানের কথার দিক দিয়ে শিরোনামহীন তাদের প্রতিষ্ঠিত ধারা শহুরে জীবন ও তার কিছু বড় দৃষ্টিকোণ নিয়ে, সেই সাথে এবং ঐতিহাসিক ঘটনা বা আন্দোলন নিয়ে কাজ করতে চেয়েছে।
"বন্ধ জানালা" অ্যালবামে মোট দশটি গান রয়েছে, যার মধ্যে চারটি গান লিখেছেন জিয়াউর রহমান জিয়া এবং দুটি লিখেছেন তানজির তুহিন, এছাড়া বাকী গান গুলো লিখেছেন তুষার ও কাঠুরিয়াসহ ব্যান্ডের অন্যান্য সদস্য।
কুনছিছিরি

কুনছিছিরি বা ছুরি (), (বৈজ্ঞানিক নাম: Cymbidium aloifolium) হচ্ছে Cymbidium গণের অর্কিডের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
কুনছিছিরি পাহাড়ি এলাকা এবং সংলগ্ন অঞ্চলে সহজলভ্য। আশ্রয়ের উপর বড় বড় ঝাড় হয়। বায়ুমুল ডেনডড়োবিয়ামের মতো গুচ্ছবদ্ধ। এঁদের পাতা সরু এবং ৩-৪ সেমি চওড়া ও অনেকটা লম্বা। ঝুলন্ত ও লম্বা মঞ্জরিতে হলুদ রঙের ফুল ফোটে। ফুল ততটা ঠাসা নয়। ফুলের পাপড়ির ভেতর লাল।
মজিদ হক

রাণা মজিদ হক খান (জন্ম: ১১ ফেব্রুয়ারি, ১৯৮৩) রেনফ্রিউশায়ারের পৈসলি এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য মজিদ খান বামহাতি ব্যাটসম্যান ও অফ স্পিন বোলার। স্কটল্যান্ডের পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ পর্যায়ে ক্রিকেটে প্রতিনিধিত্ব করেছেন।
মজিদের এক চাচাতো ভাই ওমর হোসেন তার সাথে কেলবার্ন ক্রিকেট ক্লাবে খেলেছেন। এছাড়াও তারা ফার্গাসলাই ক্রিকেট ক্লাবে খেলেন ও বর্তমানে ক্লাইডেসডেল ক্রিকেট ক্লাবে খেলছেন। কর্মজীবনে একটি অ্যাকাউন্টেন্সি ফার্মে কর্মরত রয়েছেন। ২০ জুলাই, ২০০২ তারিখে স্কটল্যান্ড দলের পক্ষে ইউরোপীয় চ্যাম্পিয়নশীপের খেলায় ইংল্যান্ড বোর্ড একাদশের বিপক্ষে অভিষেক ঘটে তার।
২০০৭ সালের ক্রিকেট বিশ্বকাপে দলের প্রাথমিক তালিকায় ওমরসহ তাকে অন্তর্ভুক্ত করা হয়। তাদের উভয়কেই দলের চূড়ান্ত তালিকায় অন্তর্ভুক্তির জন্য শারীরিক যোগ্যতাকে প্রাধান্য দেয়ার শর্ত আরোপ করা হয়। ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে স্কটল্যান্ড দলের অন্যতম সদস্য ছিলেন।
দুবাই ও কেনিয়া সফরে দলের সদস্য হন। এছাড়াও, ২০০৭ সালের বিশ্ব ক্রিকেট লীগ প্রথম বিভাগ প্রতিযোগিতায় রানার্স-আপ হওয়া স্কটল্যান্ড দলকে সহায়তা করেন তিনি। ২০০৭ সালের শেষদিকে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপেও দলের সদস্য ছিলেন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে অ্যালাসডেয়ার ইভান্সকে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়। কিন্তু, ১১ মার্চ, ২০১৫ তারিখে দলীয় শৃঙ্খলা ভঙ্গের অভিযোগে তাকে নিজ দেশে ফেরত পাঠানো হয়।
হারিস সোহেল

হারিস সোহেল (; জন্ম: ৯ জানুয়ারি, ১৯৮৯) শিয়ালকোটে জন্মগ্রহণকারী পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি বামহাতি অর্থোডক্স বোলিং ও বামহাতে ব্যাটিং করে থাকেন। ঘরোয়া ক্রিকেটে শিয়ালকোট স্ট্যালিয়ন্স, জারাই তারাকিয়াতি ব্যাংক লিমিটেড ক্রিকেট দল ও শিয়ালকোট ক্রিকেট দলে প্রতিনিধিত্ব করেছেন।
২০১২ সালের চ্যাম্পিয়ন্স লীগ টি২০ প্রতিযোগিতায় শিয়ালকোট স্ট্যালিয়ন্সের পক্ষে খেলেন। পাকিস্তানের প্রথম-শ্রেণীর ক্রিকেট প্রতিযোগিতা প্রেসিডেন্ট ট্রফিতে জারাই তারাকিয়াতি ব্যাংক লিমিটেড দলের সদস্য হিসেবে ১৩৪.৬০ গড়ে চার সেঞ্চুরিসহ দ্বিতীয় সর্বাধিক ৬৭৩ রান তোলেন।
২০১২ সালে শ্রীলঙ্কা ক্রিকেট দলের বিপক্ষে টুয়েন্টি২০ আন্তর্জাতিক প্রতিযোগিতায় পাকিস্তান দলের অন্যতম সদস্য মনোনীত হন। ২০১২-১৩ মৌসুমে ভারত সফরে গেলেও কোন খেলায় অংশগ্রহণ করেননি তিনি। এরপর দক্ষিণ আফ্রিকা দলের বিপক্ষে খেলার জন্য মনোনীত হলেও টেস্ট সিরিজ চলাকালে গোড়ালির আঘাতের ফলে দেশে ফিরে আসতে বাধ্য হন।
১৯ জুলাই, ২০১৩ তারিখে তার ওডিআই অভিষেক ঘটে। খেলায় তিনি ২৬ রান সংগ্রহ করেন। একই সফরে তার টুয়েন্টি২০ আন্তর্জাতিকে অভিষেক হয়।
সিপিইউ (দ্ব্যর্থতা নিরসন)

সিপিইউ একটি কম্পিউটার কেন্দ্রীয় প্রক্রিয়াজাতকরণ ইউনিট
সিপিইউ হয়ত আরো নির্দেশ করে:
বিজ্ঞান এবং প্রযু্ক্তিতে:
প্রতিষ্ঠানে:
অন্যান্য ব্যবহার: